CELEX: 52019DP0334
Language: hu
Date: 2019-04-04 00:00:00
Title: Az Európai Parlament 2019. április 4-i határozata a Lampros Fountoulis mentelmi jogának felfüggesztésére irányuló kérelemről (2018/2269(IMM))

2021.3.31.   
            
            
               HU
            
            
               Az Európai Unió Hivatalos Lapja
            
            
               C 116/12
            
         
      P8_TA(2019)0334
      Lampros Fountoulis mentelmi jogának felfüggesztésére irányuló kérelem
      Az Európai Parlament 2019. április 4-i határozata a Lampros Fountoulis mentelmi jogának felfüggesztésére irányuló kérelemről (2018/2269(IMM))
      (2021/C 116/05)
      
         Az Európai Parlament,
      
                  —
               
               
                  tekintettel a Görögország Legfelsőbb Bírósága melletti helyettes ügyész által 2018. október 12-én az ABM 2017/10839. sz. eljárással összefüggésben eljuttatott és a plenáris ülésen 2018. november 13-án bejelentett, a Lampros Fountoulis mentelmi jogának felfüggesztésére irányuló kérelemre,
               
            
                  —
               
               
                  miután eljárási szabályzata 9. cikke (6) bekezdésének megfelelően meghallgatta Lampros Fountoulist,
               
            
                  —
               
               
                  tekintettel az Európai Unió kiváltságairól és mentességeiről szóló 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),
               
            
                  —
               
               
                  tekintettel Görögország alkotmányának 62. cikkére,
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A8-0183/2019),
               
            
                  A.
               
               
                  mivel a Görögország Legfelsőbb Bírósága melletti helyettes ügyész hivatala egy feltételezett bűncselekmény kapcsán teendő lehetséges jogi lépésekkel kapcsolatban kérte Lampros Fountoulis európai parlamenti képviselő mentelmi jogának felfüggesztését;
               
            
                  B.
               
               
                  mivel az Európai Unió kiváltságairól és mentességeiről szóló 7. jegyzőkönyv 9. cikke szerint az Európai Parlament képviselői saját államuk területén az adott állam parlamenti képviselőire vonatkozó mentességeket élvezik;
               
            
                  C.
               
               
                  mivel Görögország alkotmányának 62. cikke értelmében a parlamenti ciklus alatt a parlamenti képviselőkkel szemben a Parlament előzetes engedélye nélkül vád nem emelhető, nem tartóztathatók le, nem börtönözhetők be, illetve egyéb módon nem tarthatók fogva;
               
            
                  D.
               
               
                  mivel a Görögország Legfelsőbb Bírósága melletti helyettes ügyész kérelme a görög büntető törvénykönyv 45. cikkének és 232A. cikkének megsértésével kapcsolatos, amely bírósági határozat közösen elkövetett megsértésére vonatkozik;
               
            
                  E.
               
               
                  mivel Lampros Fountoulist azzal vádolják, hogy nem tartotta be az athéni elsőfokú egyesbíróság 3603/2015. számú, ideiglenes intézkedést elrendelő határozatát, amely elrendelte valamennyi kamera eltávolítását a Marousi, 73 Odos Grammou (Attika) alatti épület földszintjéről és bejáratától, továbbá a 2015. május 25-i határozat minden jövőbeli megsértése esetére 600 EUR (hatszáz euró) összegű bírság megfizetését írta elő;
               
            
                  F.
               
               
                  mivel az eljárási szabályzat 9. cikkének (8) bekezdése szerint a Jogi Bizottság semmiképpen nem nyilatkozhat a képviselő bűnösségével, illetve ártatlanságával kapcsolatban, sem arról, hogy a képviselőnek tulajdonított vélemény vagy cselekedetek indokolttá tesznek-e büntetőeljárást, még abban az esetben sem, ha a kérelem vizsgálata során a bizottság a tényállásról részletes tudomást szerez;
               
            
                  G.
               
               
                  mivel az Európai Parlament nem foglalhat állást a képviselő bűnösségével, illetve ártatlanságával kapcsolatban és arról sem, hogy a képviselőnek tulajdonított cselekedetek indokolttá tesznek-e büntetőeljárást, sem nem nyilváníthat véleményt a nemzeti jogi és igazságszolgáltatási rendszerek relatív előnyeiről;
               
            
                  H.
               
               
                  mivel az Európai Parlament eljárási szabályzata 5. cikkének (2) bekezdésével összhangban a parlamenti mentelmi jog nem a képviselők személyes kiváltsága, hanem a teljes Parlament és az egyes képviselők függetlenségének biztosítéka;
               
            
                  I.
               
               
                  mivel a parlamenti mentelmi jog célja a Parlament és képviselői megóvása a parlamenti megbízatás teljesítése során végzett, és e megbízatástól elválaszthatatlan tevékenységekkel összefüggésben velük szemben kezdeményezett jogi eljárásoktól;
               
            
                  J.
               
               
                  mivel az eljárás az Európai Unió kiváltságairól és mentességeiről szóló 7. számú jegyzőkönyv 8. cikke alkalmazásában nem az európai parlamenti képviselő feladatának ellátása során kinyilvánított véleményével vagy leadott szavazataival kapcsolatos;
               
            
                  K.
               
               
                  mivel az ebben az ügyben rendelkezésre álló információk és indokolások alapján nincs ok feltételezni, hogy a büntetőeljárást azzal a szándékkal indították, hogy aláássák a képviselő politikai tevékenyégét vagy jóhírnevét, és ezáltal a Parlament függetlenségét (fumus persecutionis);
               
            
               
                  1.
               
               
                  úgy határoz, hogy felfüggeszti Lampros Fountoulis mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és az illetékes bizottság jelentését a görög hatóságoknak és Lampros Fountoulisnak.
               
            
         (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C-163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23.